armvectores/hy_wikipedia_2023 huggingface dataset:
Շմել-1

Շմել-1 (Шмель-1), հետախուզային ԱԹՍ, նախագծվել է խորհրդային Յակովլևի անվան կոնստրուկտորական բյուրոյում, առաջին թռիչքը կատարել է 1983 թվականին։ Նախագծման աշխատանքները կոնստուկտորական բյուրոյում սկսվել էին 1982 թվականին։
1985 թվականին սկսվեց նոր «Շմել-1» ԱԹՍ-ի նախագծումը, որն ուներ չորս հենքով շասի։ Հեռուստատեսային և ջերմատեսային սարքավորումներով համալրված «Շմել-1» ԱԹՍ-ի թռիչքային փորձարկումները սկսվեցին 1989 թվականին։ Սարքը նախատեսված է տաս արձակումների համար, տեղափոխվում է ծալված վիճակում ապակեպլաստե արկղում։ Սարքը ունի հնարավորություն փոխել հետախուզական սարքավորումները, որոնք տեղադրվում են ստաբիլիզացվող կախովի հարթակի վրա, ֆյուզելաժի տակ։ Վայրէջքը կատարվում է պարաշյուտով։

«Շմել-1» սարքը հանդիսացել է ավելի կատարելագործված Պչելա-1Տ ԱԹՍ-ի նախագծման նախատիպ։


== Տակտիկա-տեխնիկական առանձնահատկություններ ==
Երկարությունը՝ 2,78 մ
Թևերի բացվածքը՝ 3,25 մ
Բարձրությունը՝ 1,10 մ
Առավելագույն թռիչքային զանգվածը՝ 130 կգ
Շարժիչը՝ 1 × 32 Կվտ


=== Թռիչքային առանձնահատկություններ ===
Առավելագույն արագությունը՝ 140 կմ/ժ
Թռիչքի առավելագույն տևողությունը՝ 2 ժ
Գործնական թռիչքի առավելագույն բարձրությունը՝ 3000 մ


== Տես նաև ==
Պչելա-1Տ


== Ծանոթագրություններ ==


== Արտաքին հղումներ ==
Комплекс «Стерх» с БПЛА «Шмель-1» (ռուս.)
http://www.yak.ru/FIRM/hist29.php (ռուս.)
Օնտարիո (նահանգ)

Օնտարիո (անգլ.՝ Ontario [ɒnˈtɛəri.oʊ]), Կանադայի 10 նահանգներից մեկն է։ Այն իր տարածքով երկրորդն է Քվեբեկից հետո և ունի պետական սահման ԱՄՆ-ի հետ։ Նահանգի կենտրոնը Տորոնտոն է։ Կանադայի մայրաքաղաք Օտտավան նույնպես գտնվում է Օնտարիոյում։ Նահանգի տարածքը կազմում է 1 076 395 կմ², իսկ բնակչությունը՝ 12 160 282 (2006 թվականի մարդահամարի տվյալներով)։ Օնտարիոն արևմուտքից սահմանակից է Մանիտոբային, արևելքից Քվեբեկին, իսկ հարավից՝ ամերիկյան Մինեսոտա, Միչիգան, Օհայո, Փենսիլվանիա (Էրի լճով) և Նյու Յորք նահանգներին։
Տխուբուն

Տխուբուն (վրաց.՝ თხუბუნი) գյուղ Աբխազիայում, մտնում է Գուլրիփշի շրջանի կազմի մեջ։


== Բնակչություն ==
Ըստ 1959 թվականի մարդահամարի տվյալների, գյուղի բնակչությունը կազմում է 330 մարդ։ Բնակչության ճնշող մեծամասնությունը ռուսներ են։


== Ծանոթագրություններ ==
Բիստրա

Բիստրա (մակեդոներեն՝ Бистра), Մակեդոնիայի հետաքրքիր և առանցքային լեռնազանգվածներից մեկը։ Ունի շատ գագաթներ, որոնք բարձր են 2000 մետրից, որոնցից ամենաբարձրը Մեդենիցա գագաթն է՝ ծովի մակարդակից 2163 մետր բարձրությամբ։
Լեռներում կրաքարի էրոզիայի արդյունքում առաջացել են կրաքարի հանքավայրեր։ Բիստրայի կրաքարի շրջանում կա տասնչորս հանքավայր՝ Տոնիվոդա, Գովեդարնիկ, Բարդաշ, Սուլթանիկա, Սոլոմունիկա, Սուվո Պոլե, Փոքր և Մեծ Բրզովեց, Չուկնի Տոպանիկա, Ցածր և Բարձր Պոլյիցե, Տրի Բարի, Տրի Գրոբա և Լազարոպոլե։
Լեռների ամենահայտնի քարանձավներն են Ալիլիցան և Կալինա Դուպկան։ Լեռնազանգվածի տարածքի մեծ մասը գտնվում է Մավրովո ազգային պարկի սահմանում։


== Գագաթներ ==


== Ծանոթագրություններ ==


== Արտաքին հղումներ ==
Լեռնահամակարգի մասին (անգլ.)
Լազարևսի լեռնադահուկային կենտրոն, Մավրովո Archived 2011-02-09 at the Wayback Machine.
Յուլյա Վոլֆթորն

Յուլյա Վոլֆթորն (գերմ.՝ Julie Wolfthorn, ծննդյան անունը՝ Յուլյա Վոլֆ, հունվարի 8, 1864(1864-01-08), Թորուն - դեկտեմբերի 29, 1944(1944-12-29), Տերեզիենշտադտ, Terezín), գերմանացի նկարիչ, մոդեռն արվեստում սիմվոլիզմի ներկայացուցիչ, «Բեռլինյան սեցեսիոն» միության անդամ։


== Կենսագրություն ==
Յուլյա Վոլֆթորնը ծնվել է 1864 թվականին Պրուսիայի նահանգ Թորուն քաղաքում, հրեական ընտանիքում։ Ծննդյան անունը եղել է Յուլյա Վոլֆ, սակայն նկարչուհին հետագայում փոխել է ազգանունը՝ դրան ավելացնելով հայրենի քաղաքի անունը (գերմ.՝ Thorn): Ծնողների մահից հետո 1883 թվականին տեղափոխվել է Բեռլին՝ ապրելու ազգականների մոտ։ 1890 թվականին սովորել է Կուրտ Հերմանի՝ կանանց համար նախատեսված գծագրության և նկարչության դպրոցում։ Քանի որ կանայք Գերմանիայում արվեստի բնագավառում ակադեմիական կրթություն չէին կարող ստանալ, Յուլյան մեկնել է Փարիզ, սովորելու Կոլարոսի և Ժյուլիանի ակադեմիաներում։ 1898 թվականին 65 նորարար արվեստագետների հետ մասնակցել է «Բեռլինյան սեցեսիոն» միության և "Verein der Künstlerinnen und Kunstfreunde Berlin" (Բեռլինի նկարիչների և արվեստի սիրահարների ընկերակցություն) ստեղծմանը։ Բեղմնավոր աշխատել է, մասնակցել ցուցահանդեսներին։ Նրան հռչակ են բերել հայտնի բանաստեղծ Ռիխարդ Դեմելի, գրող Գուստավ Լանդաուերի ընտանիքի անդամների, ճարտարապետ Գերման Մուտեզիուսի, դերասանուհի Թիլա Դյուրեի և ժամանակի այլ հայտնի բեռլինցիների դիմանկարները։
Նացիստների իշխանության գալուց հետո Յուլյա Վոլֆթորնը մնացել է Բեռլինում, համագործակցել «Հրեական մշակույթի միության» հետ։ 1941 թվականին նացիստները փակեցին կազմակերպությունը, բռնագրավեցին գույքը և ձերբակալեցին կազմակերպության մասնակիցներին։
1942 թվականի հոկտեմբերի 28-ին 78-ամյա Յուլյա Վոլֆթորնը և նրա քույր Լուիզա Վոլֆն արտաքսվել են Տերեզիենշտադտ համակենտրոնացման ճամբար։ Չնայած հանգամանքներին, Յուլյան շարունակել է նկարել, երբ հնարավորություն է ունեցել։
Նկարչուհին մահացել է 1944 թվականի դեկտեմբերի 29-ին համակենտրոնացման ճամբարում։ Նրա անունով Բեռլինում փողոց կա։


== Գրականություն ==
Breuer, Gerda. Meer, Julia (Ed.): Women in Graphic Design, Jovis. Berlin, 2012. ISBN 978-3-86859-153-8, p. 403 ff, 587-588
Heike Carstensen: Die Malerin und Graphikerin Julie Wolfthorn (1864 - 1944). Rekonstruktion eines Künstlerinnenleben, Marburg 2011.
Hedwig Brenner: Jüdische Frauen in der bildenden Kunst II. Konstanz 2004.
Jugend Jg. 2, No. 47, cover design, 1897.


== Ծանոթագրություններ ==


== Արտաքին հղումներ ==
Juliewolfthorn.de
Julie Wolfthorn past auction works
Berlin-Women: Julie Wolfthorn
Curt Herrmann Biography|bot=InternetArchiveBot }}
(5634) Վիկտորբորգե

(5634) Վիկտորբորգե (անգլ.՝ Victorborge), աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,145971 ա. մ., առավելագույնը մոտենում է 1,9674 ա. մ. հեռավորության վրա և հեռանում 2,3245 ա. մ.։ Արեգակի շուրջ մեկ ամբողջական պտույտ է կատարում 1148,24 երկրային օրվա ընթացքում, իր ուղեծրով շարժվելով միջինում 0,313522 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,36° անկյուն։
Աստերոիդը անվանվել է դանիացի երաժիշտ և կատակերգու Վիկտոր Բորգեյի (1909-2000) պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Պլաի (գյուղ, Սմոլենսկի շրջան)

Անվան այլ կիրառումների համար տե՛ս՝ ՊլաիՊլաի (ռուս.՝ Плаи), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեյկի (գյուղ, Կոզելշչինայի շրջան)

Անդրեյկի (ուկրաիներեն՝ Андрійки), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Անդրեյկի գյուղում բնակվում էր 173 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 648


== Դեպքեր ==


== Ծնունդներ ==


== Մահեր ==
Տուրկմենևո 2-րդ

Տուրկմենևո 2-րդ (ռուս.՝ Туркменево 2-е, բաշկիրերեն՝ 2-се Төрөкмән), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեքլիքճի

Քեքլիքճի, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ուորեն Էրլ Բերգեր

Ուորեն Էրլ Բերգեր (անգլ.՝ Warren Earl Burger, սեպտեմբերի 17, 1907(1907-09-17), Սեյնթ Փոլ, ԱՄՆ - հունիսի 25, 1995(1995-06-25), Վաշինգտոն, Կոլումբիայի շրջան, ԱՄՆ), Միացյալ Նահանգների գերագույն դատարանի գլխավոր դատավորը 1969 - 1986 թվականներին։ Նրա նախագահությամբ դատարանը մեկից ավելի որոշում կայացրեց հասարակական կյանքի կարևորագույն հարցերի վերաբերյալ՝ ներառյալ աբորտը, մահապատիժը, կրոնը, ռասայական բաժանումը կրթական հաստատություններում։


== Կենսագրություն ==
Ծնվել է Մինեսոտայի Սպոլետո քաղաքում մեծ ընտանիքում։ Նրա պապը ՝ Ջոզեֆ Բերգերը, որը գաղթել է Շվեյցարիայից, կռվել է Հյուսիսային կողմում ՝ քաղաքացիական պատերազմի ժամանակ։
Նա իր մանկությունն անցկացրել է մի ֆերմայում Սպոլետոի ծայրամասում։ Ընտրվել է ուսանողական խորհրդի ղեկավար։ Նա խաղում էր հոկեյ, ֆուտբոլ և զբաղվում էր լողով։ Նա թերթերի համար հոդվածներ է գրել սպորտային թեմաների վերաբերյալ։ 1925 թվականին ավարտել է դպրոցը։
Նշանակվել է նախագահ Ռիչարդ Նիքսոնի կողմից։
1953 թվականին զբաղեցրել է Արդարադատության նախարարի տեղակալի պաշտոնը, իսկ երեք տարի անց նա նշանակվեց Կոլումբիայի շրջանի վերաքննիչ դատարանի դատավոր։
1986 թվականին հրաժարական տվեց ՝ որպես հանձնաժողովի նախագահ՝ նշելու Միացյալ Նահանգների Սահմանադրության 200-ամյակը։
Թաղված է Արլինգթոնի ազգային գերեզմանատանը։


== Ծանոթագրություններ ==
Պանաթինաիկոս (մարզադաշտ)

Պանաթինաիկոս (հուն․՝ Παναθηναϊκό στάδιο կամ հուն․՝ Καλλιμάρμαρο, բառացիորեն՝ գեղատեսիլ մարմարյա), բացառիկ մարզադաշտ Աթենքում, միակն աշխարհում՝ կառուցված պենտելիկոնյան մարմարից։ Տեղակայված է Կալիմարմար շրջանում՝ Զիփփեյոն կոնգրես-սրահից և Ազգային պարտեզից դեպի արևելք։ Եվանգելիս Զապասի նախաձեռնությամբ՝ պատմության մեջ առաջին անգամ՝ 1896 թվականին, այս մարզադաշտում անցկացվեցին Օլիմպիական խաղեր։


== Պատմություն ==


=== Հնություն ===
Հին ժամանակներում մարզադաշտը այն վայրն էր, որտեղ անցկացվում էին պանաթենական խաղերը, որոնք նվիրված էին քաղաքի հովանավոր աստվածուհուն՝ Աթենասին։ Դասական ժամանակշրջանում կառուցվեցին փայտե նստարաններ։ Մարզադաշտը կառուցվել է մարմարից մ.թ.աա 329 թվականին, արքոնտ Լիկուրգ Աթենացու նախաձեռնությամբ։ Մարզադաշտն զզալի ընդարձակվեց և բարենորոգման ենթարկվեց Հերովդես Ատտիկացու օրոք՝ 140 թվականին, այդ ժամանակ այն ուներ 50 000 նստատեղ։


=== Մարզադաշտի վերականգնում ===

Հին կառույցի մնացորդները պեղվել և վերականգնվել են XIX դարի կեսին՝ հույն հայրենասեր Եվանգելիս Զապասի միջոցներով։ Նրա աջակցությամբ մարզադաշտում անցկացվեցին Օլիմպիական խաղերի 1870 և 1875 թվականների մրցումները։
Աշխատանքների իրականացման երկրորդ մասշտաբային փուլն իրականացվեց 1895 թվականին՝ ժամանակակից առաջին օլիմպիական խաղերի իրականացման համար՝ Գեորգիոս Ավերոֆի ֆինանսական օժանդակությամբ (նրա մարմարյա արձանն այժմ կանգնեցված է մուտքի մոտ)։ Նվիրատվություններն արվել են Կոնստանտինոս արքայազնի ժառանգորդի պահանջով։ Նախագծի համար պատասխանատու էին ճարտարապետներ Անաստասիոս Մետաքսասը և էռնեստ Զիլլերը։ Քանի որ մարզադաշտն իր ժամանակակից տեսքով կառուցվել է միայն Օլիմպիական խաղերի վերածննդի սկզբում, կառուցված է ըստ հին մոդելի (մասնավորապես՝ նրա վազքուղիները չեն համապատասխանում ներկայում ընդունված չափորոշիչներին)։ Մարզադաշտը, որը կազմված է 50 հորիզոնական մարմարյա շարքերից, տեղավորում ՝ շուրջ 80 000 մարզասերների։
Մինչև XX դարի կեսն Իլիսոս գետը հոսում էր ուղիղ մարզադաշտի մուտքի մոտով։ Գարնանային գետավարարումների ժամանակահատվածում գետերը հաճախ վարարումների էին ենթարկվում, այդ իսկ պատճառով այդ տեղանքն ստացավ Գորտի կղզի անվանումը։ Ավելի ուշ այն թաքնվեց Վասիլի Կոնստանտինի պողոտայում։
2004 թվականին մարզադաշտը դարձավ օլիմպիական խաղերի մարզական մրցասպարեզներից մեկը։ Այն 2004 թվականի օլիմպիական խաղերի ժամանակ նետաձգության մրցման անցկացման վայրն էր։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Historic Panathenian Stadium reopens to visitors — ana-mpa
5 (ալբոմ, Alizée)

Անվան այլ կիրառումների համար տե՛ս՝ 5 (այլ կիրառումներ)5, ֆրանսուհի երգչուհի Ալիզեի թվով 5-րդ ալբոմը, թողարկվել է 2013 թվականի մարտի 25-ին Sony Music լեյբլում։


== Ալբոմի մասին ==
5-ը գրվել է 2011-2012 թվականներին։ Ալբոմի առաջին երգը ստացել է A cause de l'automne (Որովհետև աշուն է) անվանումը, այն թողարկվել է 2012 թվականի հուլիսի 4-ին, իր առաջին սինգլից գրեթե 12 տարի անց (առաջին սինգլ՝ Moi... Lolita, սկբզում հասանելի էր միայն iTunes կայքով)։ Ալբոմի շապիկը և անվանումը ներկայացվել էին Star Academy-ում 2013 թվականի հունվարի 3-ին։ Ալբոմի հեղինակներից են BB Brunes և Luke ռոք խմբերի անդամները, ինչպես նաև հայտնի ռոք երաժիշտ Գոլդմանը և Ժան-Ժակը։ Ալբոմի երգերը ինչպես 1960-ականների, այնպես էլ նոր ժամանակների ռիթմերն են ընդգրկում։


== Արձագանքներ ==
Ալբոմը ստացավ մի շարք դրական արձագանքներ։ Քննադատների խոսքերով, այս աղջիկը, ով սկսեց իր կարիերան «Ես Լոլիտան եմ» երգով, արդեն հասուն կին է։


== Երգացանկ ==
«À cause de l'automne»
«10 ans»
«Je veux bien»
«Mon chevalier»
«Le dernier souffle»
«Boxing club»
«Jeune fille»
«La guerre en dentelle»
«Si tu es un homme»
«Happy End»
«Dans mon sac»


== Չարթեր ==


== Ծանոթագրություններ ==
Ունցուկուլի շրջան

Ունցուկուլի շրջան (ռուս.՝ Унцукульский район, ավարերեն՝ Унсоколо мухъ), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1935 թվականին։ Վարչական կենտրոնը՝ Ունցուկուլ։


== Աշխարհագրություն ==
Շրջանի տարածքի մակերեսը կազմում է 560 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28710 մարդ։ Բնակչության խտությունը կազմում էր 51,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բադ Հերենալբ

Բադ Հերենալբ (գերմ.՝ Bad Herrenalb), քաղաք Գերմանիայի Բադեն-վուրտեմբերգ երկրամասում։
Ենթարկվում է Կառլսռուե վարչական շրջանին։ Գտնվում է Կալվ շրջանի կազմում։ Բնակչությունը կազմում է 7330 մարդ (ըստ 2010 թվականի դեկտեմբերի 31-ի)։ Տարածքը կազմում է 33,03 կմ²։ Պաշտոնական կոդ՝ 08 2 35 033։


== Ծանոթագրություններ ==


== Արտաքին հղումներ ==
Պաշտոնական էջ
Մառամաա

Մառամաա (էստ․՝ Maramaa), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 242 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
All or Nothing (սինգլ)

Անվան այլ կիրառումների համար տե՛ս՝ All or Nothing (այլ կիրառումներ)«All or Nothing», Theory of a Deadman-ի Scars & Souvenirs ալբոմի սինգլներից է։ Կանադայում այն ունեցավ մեծ հաջողություն։ Սինգլը թողարկվեց top 40 և hot AC ռադիոներով, որոնք գտնվում են Կանադայի և ԱՄՆ-ի միջև։ 2010 թվականի փետրվարին այն դեբյուտեց U.S. Adult Pop չարթում և գրավեց 35-րդ հորիզոնականը։ 2010 թվականի ձմեռային Օլիմպիական խաղերում սինգլը երգվեց է Theory of a Deadman խմբի կողմից 2010 թվականի փետրվարի 14-ին։


== Սինգլի նշանակությունը ==
Այս սինգլը գրվել է Թեյլոր Քոնոլիի կողմից՝ իր կնոջ մասին, դերասանուհին Քրիստին Դանիելլեն։ Թեյլորը մտաբերել է իրենց բարեկամության տարբեր ժամանակները՝ արտահայտելով իր սերը դեպի կինը։ 


== Սինգլի տեսահոլովակ ==
Այս սինգլի տեսահոլովակը մինչ հոկտեմբերի կես պատրաստ չէր, սակայն այդ ժամանակ երգն արդեն բավականին հայտնի էր։ 
Տեսահոլովակում տղամարդը թողնում է իր տունը և մարդկանց մեծ խմբի հետ մրցավազքով գնում այլ փողոց։ Տեսահոլովակն իր շրջանակով հիշեցնում է 1960-ական թվականները։ Այն բավականին նման է «The Outsiders» նովելին (ֆիլմին)։


== Վարկանշային աղյուսակ ==


== Ծանոթագրություններ ==
Բանզաե (Բաիա)

Բանզաե  (պորտ.՝ Banzaê), համայնք Բրազիլիայում՝ Բաիա նահանգի կազմում։ Գտնվում է Հյուսիս-արևելյան նահանգի Բաիա մարզում։ Մտնում է Րիբեյրա դու Պոմբալ գավառի կազմի մեջ։ Բնակչությունը կազմում է 10915 մարդ՝ 2007 թվականի տվյալներով։ Գրավում է 212,316 կմ2 տարածք։ Բնակչության խտությունը՝ 51,4 մարդ/կմ²։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 18.247.656,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 1.655,12 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,591 (տվյալները՝ ՄԱԿ-ի զարգացման ծրագրի)։
Սեպտեմբերի 24

Սեպտեմբերի 24, տարվա 267-րդ (նահանջ տարիներին՝ 268-րդ) օրն է։

Տարվա ավարտին մնում է 98 օր։


== Դեպքեր ==
1801՝ Արևելյան Վրաստանը միանում է Ռուսաստանին։
1948 - Հոնդա մեքենաների միության հիմնադրումը։
1957 - Բարսելոնում բացվում է Եվրոպայի ամենամեծ՝ Կամպ Նոու մարզադաշտը։
1968 - Սվազիլենդը դառնում է ՄԱԿ անդամ։
1973 - Գվինեա Բիսաուն անկախանում է Պորտուգալիայից։


== Ծնունդներ ==
1878 - Եղիշե Թադևոսյան գեղանկարիչ, մահացել է 1936 թ․, Թիֆլիսում
1896 - Ֆրենսիս Սքոթ Ֆիցջերալդ Francis Scott Fitzgerald, ամեր. գրող և բանաստեղծ (մ. 1940)
1902 - Ռուհոլլա Խոմեինի Իրանի հոգևոր առաջնորդ, Իրանի 1-ին գերագույն առաջնորդը (մ. 1989)
1911 - Կոնստանտին Չերնենկո, ռուս քաղաքական գործիչ (մ. 1985)
1923 - Էդվարդ Ջրբաշյան, հայ գրականագետ (մ. 1999)։
1924 - Լևոն Կոջոյան, հայ նկարիչ
1940 - Արիկ Ալեքսանյան, հայ ֆիզիկոս (մ. 2006)


== Մահեր ==
768 - Պիպին Կարճահասակ Pippin der Jüngere, ֆրանկների թագավոր (ծն. 714)
1541 - Պարացելս, գերմ. շվեյց. ֆիզիկոս, բուսաբան, քիմիկոս (ծն. 1493)
1802 - Ալեքսանդր Ռադիշչև Александр Радищев, ռուս գրող և քննադատ (ծն. 1749)
2009 - Ռոբերտ Սահակյանց, հայ անիմացիոն ֆիլմերի ռեժիսոր, սցենարիստ, մուլտիպլիկատոր


== Տոներ ==
Գվինեա Բիսաու՝ Անկախության օր
Կամբոջա՝ Սահմանադրության օր
Հարավային Կորեա, Հյուսիսային Կորեա՝ Բերքի օր
Պերու՝ Զինված ուժերի օր


== Արտաքին հղումներ ==

BBC: Այս օրը
Այս օրը Կանադայում Archived 2012-12-09 at Archive.is
Գումերովո (գյուղ, Մեչետլինսկի շրջան)

Անվան այլ կիրառումների համար տե՛ս՝ ԳումերովոԳումերովո (ռուս.՝ Гумерово, բաշկիրերեն՝ Ғүмәр), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(264) Լիբուսսա

(264) Լիբուսսա (անգլ.՝ Libussa), աստերոիդ աստերոիդների հիմնական գոտում։ Հայտնաբերվել է 1886 թվականի դեկտեմբերի 22-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 2,797496 ա. մ., առավելագույնը մոտենում է 2,4202 ա. մ. հեռավորության վրա և հեռանում 3,1748 ա. մ., իսկ Երկրի ուղեծրին Լիբուսսա աստերոիդը նվազագույնը մոտենում է 1,4286 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1709,04 երկրային օրվա ընթացքում, իր ուղեծրով շարժվելով միջինում 0,210644 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,43° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(264) Լիբուսսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովիե Կազանչի

Նովիե Կազանչի (ռուս.՝ Новые Казанчи, բաշկիրերեն՝ Яңы Ҡаҙансы), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 395 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեփանավանի տոհմային թռչնաբուծական գործարան

Ստեփանավանի տոհմային թռչնաբուծական գործարան, խորհրդային շրջանի առավելապես տոհմային ձու արտադրող հայկական ձեռնարկություն, «Հայթռչնարդ» համակարգի մաս։ 
Գտնվել է Ստեփանավան քաղաքի տարածքում։ Գործարանի շինարարությունն սկսվել Է 1975-ին։ Լրիվ կարողությամբ գործում Է 1979-ից։ Արտադրության կարողությունը եղել է 50 հզ․ տոհմային ածան հավ։ 
Գործարանն ունեցել է մայրական հոտի վերարտադրության, մատղաշի աճեցման և այլ արտադրամասեր, սպանդանոց և այլն։ Թռչունները պահվել են ընդարձակ թռչնանոցներում, աշխատատար պրոցեսները հիմնականում մեքենայացված և ավտոմատացված են եղել։ 
Մսային ուղղության թռչնաբուծական ֆաբրիկաների համար 1982 թվականին գործարանը արտադրել է 6,1 միլիոն ձու։
Բրումատ

Բրումատ (ֆր.՝ Brumath), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 9737 մարդ, բնակչության խտությունը` 329.62 մարդ/կմ²։ Բնակավայրը զբաղեցնում է 29.54 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 17 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6532 աշխատունակ (15-64 տարեկան) բնակիչ, որոնցից ակտիվ էին 4822-ը, իսկ ոչ ակտիվները` 1710։ Ակտիվության ցուցանիշը կազմում է 73,8 %։ 4822 աշխատունակ մարդկանցից աշխատել է 4432 անձ (2311 տղամարդ և 2121 կին)։ Գործազուրկ են եղել 390 անձ (200 տղամարդ և 190 կին)։ 1710 անաշխատունակներից 524-ը եղել են աշակերտներ կամ ուսանողներ, 616-ը` թոշակառուներ, իսկ 570-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պարանա նահանգի արևելակենտրոնական մաս (մարզ)

Պարանա նահանգի արևելակենտրոնական մաս (պորտ.՝ Mesorregião do Centro Oriental Paranaense) վարչական մեզոշրջան Բրազիլիայում, մտնում է Պարանա նահանգի մեջ։ Բնակչությունը կազմում է 679 379 մարդ 2006 թվականի տվյալով։ Զբաղեցված տարածքը 21 849.546 կմ²։ Բնակչության խտությունը 31.1 մարդ/կմ²։


== Վիճակագրություն ==
Համախառն ներքին արտադրանքը կազմել է 7 371 172 206,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 11 320,11 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Տոյվորովո

Տոյվորովո (ռուս.՝ Тойворово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 894 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զալուսկիների գրադարան

Զալուսկիների գրադարան (լեհ.՝ Biblioteka Załuskich, լատ.՝ Bibliotheca Zalusciana), հիմնադրել են կաթոլիկ եպիսկոպոսներ Հովսեփ Անջեյ Զալուսկին և նրա եղբայր Անջեյ Ստանիսլավ Զալուսկին՝ 1747 թ. Վարշավայում։ Այն Լեհաստանի ամենամեծ և առաջին հանրային գրադարանն էր, ինչպես նաև հանդիսանում է Եվրոպայի ամենահին հանրային գրադարաններից մեկը։


== Պատմություն ==
Գրադարանը սկզբում ուներ մոտավորապես 200 հազար նմուշ, որը 1780-ական թթ. վերջում աճեց՝ դառնալով մոտ 400 հազար տպագիր նյութեր, քարտեզներ և ձեռագրեր։ Գրադարանում նաև տեղ են գտել արվեստի հավաքածուներ, գիտական գործիքներ, բույսերի և կենդանիների նմուշներ։
1774 թ. եղբայրների մահից հետո, երբ ձևավորվեց Ազգային կրթության հանձնաժողովը, Զալուսկիների գրադարանն անվանափոխվեց և դարձավ Հանրապետական։
Լեհաստանի երկրորդ բաժանումից և Կոստյուշկոյի ապստամբությունից հետո (1794 թ.) Ռուսաստանի կայսրուհի Եկատերինա 2-րդի զորքերը բռնագրավեցին Զալուսկիների հավաքածուն և ուղարկեցին այն Սանկտ Պետերբուրգ, որտեղ 1795 թ. Կայսերական հանրային գրադարանի հիմնադրման ժամանակ դարձան նրա մասը։ Ռուսաստան տեղափոխման և անխնա օգտագործման պատճառով հավաքածուի մի մասը կորավ, գողացվեց կամ ոչնչացավ։
1920-ական թթ., լեհ-խորհրդային պատերազմի և Ռիգայի պայմանագրի արդյունքում ՌԽՖՍՀ-ի կառավարությունը հավաքածուի մոտավորապես 50 հազար նմուշ վերադարձրեց Լեհաստանին։ 1944 թ. հոկտեմբերին, Վարշավայի ապստամբության ճնշումից հետո, գերմանացի զինվորները գիտակցաբար ոչնչացրին այդ հավաքածուն։ Փրկվեցին միայն 1800 ձեռագրեր և 30 հազար տպագիր նյութեր։
Այսօրվա Լեհաստանի ազգային գրադարանը, որը հիմնադրվել է 1928 թ., համարվում է Զալուսկիների գրադարանի ժառանգորդը։


== Ծանոթագրություններ ==
Միֆլին շրջան (Փենսիլվանիա)

Միֆլին շրջան (անգլ.՝ Mifflin County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.075 կմ² է, բնակչությունը՝ 46.682 մարդ (2010 թ. տվյալներով)։ Շրջկենտրոնն է Լուիսթաուն բնակավայրը։ Կազմավորվել է 1789 թ.։
Ալբաժես

Ալբաժես (իսպ.՝ Albagés, բասկ.՝ L'Albages, կատ.՝ L'Albagés), մունիցիպալիտետ Իսպանիայում։ Մտնում է Լեյդա պրովինցիայի մաս կազմող Կատալոնիա համայնքի մեջ։ Մունիցիպալիտետը մտնում է Գարիգես համայնքի կազմի մեջ։ Զբաղեցրած տարածքը կազմում է 25,66 կմ2։ Բնակչությունը կազմում է 462 մարդ (2010 թվականի տվյալներով)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Էդգար Նետո

Էդգար Նետո (պորտ.՝ Edgar Rangel Netto, 20-րդ դար), բրազիլացի աստղագետ, աշխատել է Լա Սիլայի աստղադիտարանում և Ռիո դե Ժանեյրոյի դաշնային համալսարանի Վալոնգո աստղադիտարանում, և համատեղ Անրի Դեբեոնի հետ 1979 թվականին հայտնաբերել է 8 աստերոիդ։
(3175) Նետո աստերոիդը անվանվել է Էդգար Նետոի պատվին։


== Ծանոթագրություններ ==


== Արտաքին հղումներ ==
Կարմրակտուց ճայ

Կարմրակուց ճայ (լատ.՝ Pyrrhocorax pyrrhocorax), ագռավների ընտանիքի թռչուն։ Նստակյաց է, քիչ տարածված։


== Արտաքին կառուցվածք ==
Մարմնի երկարությունը 39-40 սմ է, թևերի բացվածքը՝ 73-90 սմ, կենդանի զանգվածը՝ 390-420 գ։ Փետրածածկը սև է, թևերը՝ լայն, կլորավուն, պոչի ծայրը՝ ուղղանկյունաձև կտրվածքով, ոտքերը՝ կարմիր, կտուցը՝ կարմիր՝ թեթևակի ներքև կեռված։ Նստած վիճակում թևերի ծայրերը հասնում են պոչի ծայրին։ Հասունի փետրածածկը կապտականաչ փայլով է, կտուցը և ոտքերը՝ կարմիր։


== Արտաքին տեսք ==
Երիտասարդն ավելի խամրած դարչնագույն սև է, կտուցը՝ ավելի կարճ, որի գույնը փոխվում է վարդագույնից նարնջագույն, նարնջագույնից խամրած կարմիր, ոտքերը՝ նարնջագույնից կարմիր։ Աղմկարար է, կերակրվում է երամներով՝ լեռների ծերպերին, մարգագետիններում, նոսր պտղատու այգիներում։ Թռիչքը չափազանց ճարպիկ է, նախքան հաջորդ կերակրավայր տեղափոխվելը հաճախ սավառնում է մեծ բարձրություններում։ Բնակվում է բարձրադիր ժայռոտ լեռներում, ձմռանը՝ ցածրադիր վայրերում։ Սնվում է անողնաշարավորներով, հատիկներով, պտուղներով։ Հարսանեկան զույգերը կազմվում են մշտական։ Խոսրովի անտառ արգելոցում բնադրատեղի ընտրման «վեճերը» տեղի են ունենում մարտի ընթացքում և շարունակվում մինչև ապրիլի 1-ին կեսը։


== Բնադրում ==
Բնադրման փաստ է գրանցված կարճ թունելների խորշերում։ Թարմ ձվերով բներն ի հայտ են գալիս ապրիլի 2-րդ կեսից մայիսին։ Բույնը գավաթաձև է, ծավալուն, հիմքը՝ ցողուններից։ Բնադրում է ժայռաճեղքերում կամ խորշերում։ Դնում է 39 մմ տրամագծով, դեղին-սպիտակ՝ բաց դարչնագույն-դեղին վրձնախազերով 3-5 ձու։ Թխսակալում է էգը' 17-18 օր։ Ձագերը հայտնվում են մայիսի 1-ին տասնօրյակից, լիարժեք թռիչքի են դիմում 38-րդ օրը։ Ձագերին կերակրում է էգը, հազվադեպ՝ արուն։ Մեծ հետաքրքրություն են ներկայացնում հարևանությամբ բնադրող թռչունների հետ թռիչքային խաղերը, որոնք տեղի են ունենում օդում՝ հողմավար բազեի հետ զուգաթռիչքի ընթացքում, և ժամանցի տպավորություն են թողնում։


== Պատկերասրահ ==
Erga omnes

Erga Omnes-ը հռոմեական իրավունքից փոխառված լատիներեն արտահայտություն է, որը նշանակում է «բոլորին վերաբերող», «բոլորի նկատմամբ»։ Իրավաբանական տերմինալոգիայում, այն իրավունքները և պարտականությունները, որոնք վերաբերում են բոլորին, համարվում են Erga Omnes։ Օրինակ ՝ Սեփականության իրավունքը համարվում է Erga Omnes, քանի որ բացառապես բոլորը պարտավոր են չխախտելու տվյալ անձի սեփականության իրավունքը։ Erga Omnes իրավունքը կարող է օտարվել պայմանագրի հիման վրա։ Erga Omnes–ը երբեմն նույնացվում է բացարձակ իրավունքի հետ։
Միջազգային իրավունքում ասելով Erga Omnes, հասկանում ենք պետության պարտավորությունները միջազգային հանրության նկատմամբ։ Այսպիսի պարտավորություններ ունեն բոլոր պետությունները, քանի որ դրանք ունեն համընդհանուր բնույթ և անժխտելի են, ինչպես նաև դրանց պահպանումն անհրաժեշտ պայման է միջազգային խաղաղության ու անվտանգության պահպանման համար։ Հետևաբար պետության կողմից Erga Omnes պարտականությունները խախտելու դեպքում, ցանկացած պետություն ունի խախտումները վերացնելու պահանջ ներկայացնելու իրավունք։ Erga Omnes–ի օրինակներ են, ծովահենությունը կամ ցեղասպանությունը։ Արդարադատության Միջազգային դատարանը ճանաչել է Erga Omnes իրավունքների և պարտականությունների գոյությունը Barcelona traction-ի որոշման մեջ։ Որոշման մեջ դատարանը հաստատեց, կոնֆլիկտի կողմ չհանդիսացող պետության՝ դատարան դիմելու իրավունքը, վերացնելով նախորդ դատական նախադեպը։
Մեկ այլ օրինակ, 2004 թ․–ին Արդարադատության Միջազգային դատարանն Ազգերի ինքնորոշման իրավունքը դասել է Erga Omnes իրավունքների շարքին։
Erga Omnes–ը ծագում է իրավունքի ուժով, այսինքն այն բնական իրավունք է։ Օրինակ, պետությունը ցեղասպանություն իրականացնելու համար կկրի պատիժ անգամ այն պարագայում, եթե չհանդիսանա ՄԱԿ–ի անդամ։


== Ծանոթագրություններ ==
Տեր և տիկին Քացախները

«Տեր և տիկին Քացախները» (ռուս.՝ «Миссис У́ксус и мистер У́ксус»), խորհրդային մուլտֆիլմ, որը նկարահանել է ռեժիսոր Նատալյա Գոլովանովան, 1985 թվականին, ըստ անգլիական ժողովրդական հեքիաթների մոտիվների։


== Սյուժե ==
Տիկին Քացախը կռվարար կին է, որի գործը շրջապատի վերաբերյալ անընդհատ դժգոհություն արտահայտելն է։ Նրա ամուսինը` պարոն Քացախը, միշտ համաձայնում է կնոջ հետ` ասելով․ «Դու միանգամայն ճիշտ ես, սիրելիս»։ Մի անգամ նրան իր ամուսնու հետ հրավիրում են թագավորի փերիների պարահանդեսին։ Ճանապարհին նրանք տեսնում են պարկապզուկ նվագողին, որը խեղդվում էր գետում, սակայն չեն օգնում նրան։ Պարահանդեսի ժամանակ տիկին Քացախը շարունակում է բոլորին նկատողություններ անել, և ահա պարզվում է, որ լավագույն պարկապզուկ նվագողը պարահանդեսին չի եկել։ Երբ նրան գտնում են, երաժիշտը հրաժարվում է նվագել, քանի որ նա շատ տխուր էր։ Տիկին Քացախը վրդովվում է նրա կողմից այդչափ «եսասիրության« համար։ Փերիների թագավորի թևավոր լրաբերը հայտարարում է, որ պարահանդեսը տեղափոխվում է, և բոլորը, բացառությամբ տիկին և պարոն Քացախների, տոնը կշարունակեն լուսնի վրա։


== Դերերը հնչյունավորել են ==
Ռինա Զելյոնայա՝ Տիկին Քացախ
Վասիլի Լիվանով՝ Գայլ
Բորիս Նովիկով՝ Պարկապզուկ նվագող
Ի․ Բուռլակովա՝ Լրաբեր պերի
Բորիս Ռունգե՝ Պարոն Քացախ


== Հեղինակներ ==
Սցենարի հեղինակ՝ Վլադիմիր Գոլովանով
Ռեժիսոր՝ Նատալյա Գոլովանովա
Բեմադրող նկարիչ՝ Թամարա Զույկովա
Օպերատոր՝ Մայա Պոպովա
Կոմպոզիտոր՝ Շանդոր Կալլոշ
Հնչյունային օպերատոր՝ Բորիս Ֆիլչիկով
Նկարիչ-մուլտիպլիկատորներ՝  Վիոլետա Կոլեսնիկովա, Ալեքսանդր Դորոգով, Էլվիրա Մասլովա, Ալեքսանդր Մազաև, Ալեքսեյ Բուկին, Յուրի Մեշերյակով
Նկարիչներ՝ Տատյանա Մակարովա, Վերա Խարիտոնովա, Օլգա Նովոսյոլովա, Նիկոլայ Միտրոխին
Ռեժիսորի օգնական՝ Գ․ Չիկինա
Մոնտաժող՝ Ի․ Գերասիմովա
Խմբագիր՝ Տատյանա Պապորովա
Տնօրեն՝ Վ․ Եգորշին
Հեղինակները ներկայացված են ըստ մուլտֆիլմի լուսագրերի։


== Ծանոթագրություններ ==


== Գրականություն ==
Сергей Капков] Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4


== Արտաքին հղումներ ==
«Տեր և տիկին Քացախները» մուլտֆիլմը «Անիմատոր.ռու» կայքում
Наталья Голованова — Энциклопедия отечественного кино
Հյուսիսային Հոլանդիա

Հյուսիսային Հոլանդիան (հոլ.՝ Noord-Holland) Նիդերլանդների տասներկու մարզերից (պրովինցիաներից) մեկն է։ Գտնվում է երկրի հյուսիսարևելյան հատվածում. հարավից սահմանակցում է Նիդերլանդների Հարավային Հոլանդիա մարզին, հարավ-արևելքից՝ Ուտրեխտին, արևելքից՝ Ֆլևոլանդին, իսկ հյուսիսից և հյուսիս-արևելքից՝ Ֆրիզլանդին մարզին։ Ունի 2,595 միլիոն բնակիչ (2005 թ.), գլխավոր քաղաքը Հարլեմ քաղաքն է, իսկ ամենամեծ քաղաքը Ամստերդամն է, որը Նիդերլանդների մայրաքաղաքն է։


== Ծանոթագրություններ ==


== Արտաքին հղումներ ==
Պաշտոնական կայք (նիդեր.)
Բորջիաներ

Բորջիա ընտանիքը Իտալական Ռենեսանսի ժամանակաշրջանում հայտնի իսպան-իտալական ազնվական ընտանիք է։ Նրանք Վալենսիայից էին, իրենց ազգանունը եկել է իսպանական Բորխա տեղանունից։
Բորջիաները նշանավոր հոգևորականներ և քաղաքական գործիչներ էին 15-րդ և 16-րդ դարերում։ Այս ընտանիքը Հռոմի 2 պապ է տվել՝ Ալֆոնսո դի Բորջիան (ով կառավարել է որպես Կալիստրատոս III Պապ` 1455-1458 թթ․) և Ռոդրիգո Լենզոլ Բորջիան (Ալեքսանդր VI Պապ՝ 1492-1503թթ․):
Հատկապես Ալեքսանդր VI-ի կառավարման շրջանում, Բորջիաները կասկածվում էին մի շարք հանցանքների մեջ, ներառյալ՝ դավաճանություն, ինցեստ, հոգևոր պաշտոնների առք ու վաճառք, կաշառակերություն, գողություն և սպանություն (հատկապես` թունավորումներով սպանություններ)։ Իրենց իշխանությամբ տարվածությունը թշնամիներ ստեղծեց իրենց համար՝ Մեդիչի, Սֆորզա ընտանիքները, Դոմինիկյան Սավոնարոլա վանականը և այլք։ Նրանք նաև արվեստի մեկնասներ էին, ովքեր նպաստեցին Ռենեսանսին։
Բորջիա ընտանիքը պատմության մեջ մնացել է որպես մեղքերի և անբարոյականության մեջ խրված ընտանիք, այնուամենայնիվ կան փաստարկներ, որոնք ենթադրում են, որ նրանց մասին դիտարկումները միակողմանի են։


== Պատմություն ==


=== Վաղ պատմություն ===
Բորջիա կամ Բորջա ընտանիքը ծագել է Վալենսիայի թագավորության Բորխա քաղաքում, վերջինս իսպանական Արագոն արքայության տարածքի մաս էր կազմում։ Մի շարք չհիմնավորված կարծիքներ կային, որ ընտանիքը հրեական ծագում ունի։ Այս լուրերը պրոպագանդվել են շատերի կողմից, հատկապես՝ Ջուլիանո դելլա Ռովերեի և ընտանիքը քաղաքական մրցակիցների կողմից նկարագրվել է որպես մառռանական ընտանիք։ Դարերով մշակույթի մեջ պահպանվել են այս լուրերը, թվարկվել են 1912թ․։ Գերդաստանի ներկայացուցիչները իրենք իրենց կեղծորեն ներկայացնում էին որպես 12-րդ դարում Արագոնի թագավորության գահի հավակնորդ Պեդրո դե Ատարեսի՝ Բորխայի լորդի ժառանգները, վերջինս իրականում մահացել է անժառանգ։


== Ծանոթագրություններ ==
Հենրի Ալբերտ

Հենրի Ալբերտ Գաբրիել Ֆելիքս Մարիան (ֆր.՝ Henri Albert Gabriel Félix Marie Guillaume, ապրիլի 16, 1955(1955-04-16), Betzdorf Castle, Betzdorf, Canton of Grevenmacher) Լյուքսեմբուրգի Դուքսն է։ 2000 թվականի հոկտեմբերի 7-ին իր հոր՝ Լյուքսեմբուրգի Դուքս Ժան Բենոլտի մահից հետո Հենրի Ալբերը դարձավ Լյուքսեմբուրգի Դուքս։


== Ծանոթագրություններ ==


== Աղբյուրներ ==
Հենրի Ալբերտի Պաշտոնական Կայք
(7826) Կինուգասա

(7826) Կինուգասա (անգլ.՝ Kinugasa), աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 2-ին Ացուշի Տակահաշիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,363536 ա. մ., առավելագույնը մոտենում է 2,2242 ա. մ. հեռավորության վրա և հեռանում 2,5029 ա. մ.։ Արեգակի շուրջ մեկ ամբողջական պտույտ է կատարում 1327,22 երկրային օրվա ընթացքում, իր ուղեծրով շարժվելով միջինում 0,271244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7826) Կինուգասա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոսադկի (Միլյուտինսկի շրջան)

Պոսադկի (ռուս.՝ Посадки), ավան Ռուսաստանի Դաշնության Ռոստովի մարզի Միլյուտինսկի շրջանում։ Մտնում է Սվետոչնիկովսկի գյուղական համայնքի կազմի մեջ։ 
2011 թ. տվյալներով Բնակչությունը կազմում է 7 մարդ։
Ագաթա Զուբել

Ագաթա Զուբել (լեհ.՝ Agata Zubel, հունվարի 25, 1978(1978-01-25), Վրոցլավ), ժամանակակից լեհ երգչուհի և կոմպոզիտոր


== Կենսագրություն ==
Զուբելն ավարտել է Վրոցլավի Կարոլ Շիմանովսկու անվան երաժշտական դպրոցը, այնուհետև Կարոլ Լիպինսկու անվան երաժշտական համալսարանը, որտեղ կոմպոզիցիա է ուսումնասիրել Յան Վիխրովսկու ղեկավարությամբ։ Եղել է մշակույթի և ազգային ժառանգության նախարարության, Վրոցլավի քաղաքային խորհրդի, միջազգային կրթական հիմնադրամի կրթաթոշակառու, ուսանել է նաև Նիդերլանդներում։ Նա ներկայումս Լեհաստանի կոմպոզիտորների միության երիտասարդական շրջանակի անդամ է, ունի երաժշտագիտության դոկտորի աստիճան, դասախոսում է Վրոցլավի երաժշտական համալսարանում։ Ի թիվս բազմաթիվ պարգևների՝ 2013 թվականին արժանացել է կոմպոզիտորների միջազգային խորհրդի առաջին կարգի մրցանակին «Լավագույն կոմպոզիցիա» անվանակարգում, իր Ո՛չ ես ստեղծագործության համար՝ գրված սոպրանո ձայնի, գործիքային համույթի և էլեկտրոնիկայի համար։


== Ստեղծագործությունների ընտրանի ==


=== Կոմպոզիցիաներ ===
Lumière: pour percussion, 1999
Zdjęcia z albumu: na marimbę i kwartet smyczkowy (պատկերներ ալբոմից՝ մարիմբայի և լարային կվարտետի համար), 2001
Trivellazione a percussione, 2001
Symphony no. 2:  77 կատարողների համար, 2005. Գրվել է Deutsche Welle-ի պատվերով, համաշխարհային պրեմիերան տեղի է ունեցել 2005 թվականին Բոննում՝ Բեթհովենֆեստ (Beethovenfest)-ի ընթացքում
Symphony no. 3, 2009


=== Ձայնագրություններ ===
Cascando, 2009 – իր հեղինակած կոմպոզիցիաները
Poems, 2009 – Կոպլանդի, Բերգի, Շիմանովսկու երգերը


== Ծանոթագրություններ ==


== Արտաքին հղումներ ==
Agata Zubel at PWM Edition
Profile at culture.pl
Profile at sfcmp.org Archived 2019-09-13 at the Wayback Machine.
Review of "Where To" in San Francisco Chronicle
Պահիր ռիթմը

«Պահիր ռիթմը» (անգլ.՝ «Take the lead»), 2006 թվականի դրամատիկ ֆիլմ։ Ռեժիսորը Լիզ Ֆրիդլենդերն է։


== Սյուժե ==
Ֆիլմը հիմնված է իրական իրադարձությունների վրա։ Պրոֆեսիոնալ պարող Պիեր Դյուլեյնը (Անտոնիո Բանդերաս) դառնում է պարի դասավանդող խուլիգանների համար, ովքեր մնացել էին դասերից հետո նյույորքյան միջնակարգ դպրոցում։ Բայց իր աշակերտները նախընտրում են հիփ հոփ, և դասական պարերը նրանց հետաքրքիր չեն։ Աշակերտների բարեհաճությունը վաստակելու համար Պիերը ստիպված է լինում կիսել հիփ հոփի հանդեպ իրենց հետաքրքրությունը։ Այդ բանից հետո նրանք համատեղ ջանքերով ստեղծում են նոր պարային ոճ։ Նախկին խուլիգանները իրենց մեջ վստահություն են ձեռք բերում և մասնակցում են պարահանդեսային պարերի ամենամյա մրցույթին։


== Դերերում ==


== Կարգախոս ==
«Never follow.» (թարգմանություն՝ «Երբեք մի հետևիր»)


== Հետաքրքիր փաստեր ==
Պիեր Դյուլեյնը նկարահանվել է ֆիլմում էպիզոդիկ դերում, որպես պարահանդեսային պարերի մրցույթի դատավորներից մեկը։
Ֆիլմը նկարահանվել է կանադական Տորոնտո քաղաքում։
Երբ ֆիլմը կինովարձույթ դուրս եկավ Ֆիլիպիններում, գովազդային պաստառները ֆիլմի գլխավոր դերասան անվանեցին Դանթե Բասկոյին(անգլ.):
Ի սկզբանե Անտոնիո Բանդերասը չէր ցանկանում նկարվել պարահանդեսային պարերի մասին ֆիլմում։ Պրոդյուսերները հանդիպել են նրա հետ մի քանի անգամ, բացատրել են սցենարի նրբությունները և ծանոթացրել են Պիեր Դյուլեյնի հետ։ Միայն այդ ժամանակ է նա համաձայնվել նկարահանվել ֆիլմում։


== Երաժշտություն ==


=== Սաունդթրեք ===
Lena Horne feat. Q-Tip - «I got rhythm» (Take The Lead remix) (2:15)
Bone Thugs-N-Harmony feat. Fatman Scoop and Melissa - «Take the lead (Wanna ride)» (3:26)
The Black Eyed Peas - «Feel it» (4:18)
Jae Millz - «I like that (Stop)» (3:43)
Rhymefest - «These days» (3:37)
Dirtbag - «Here we go» (3:39)
Remy Ma - «Whuteva» (3:45)
The Empty Heads – «Ya Ya» (Al Stone mix) (3:04)
Bailongo! Featuring Vero Verdier - «Asi se Baila el Tango» (2:11) (Պիերի և Մորգանի տանգոն)
Sean Biggs feat. Topic and Akon - «Never gonna get it» (3:34)
Jae Millz feat. June Christy, Eric B. & Rakim и Mashonda - «I like that you can't take that away from me» (2:27)
Kem - «Fascination» (4:45)


=== Բոնուս ===
Sly feat. the Family Stone - «Que Sera, Sera (Whatever will be will be)» (5:18)


== Ստուդիաներ ==
Արտադրություն։ New Line Cinema, Tiara Blu Films
Հատուկ էֆեկտներ։ Pacific Title
Վարձույթ։ Каро-Премьер (Ռուսաստան), New Line (ԱՄՆ)


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
«Պահիր ռիթմը(անգլ.) ֆիլմը Internet Movie Database կայքում
Շարլոտ շրջան (Ֆլորիդա)

Շարլոտ շրջան (անգլ.՝ Charlotte County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.797 կմ² է, բնակչությունը՝ 159.978 մարդ (2010 թ. տվյալներով)։ Շրջկենտրոնն է Փունտա Գորդա բնակավայրը։ Կազմավորվել է 1921 թ.։
Կրուգլովկա (գյուղ, Ռուդնյանսկի շրջան)

Կրուգլովկա (ռուս.՝ Кругловка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 283 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հենրի Սարդարյան

Հենրի Տիգրանի Սարդարյան (սեպտեմբերի 29, 1989(1989-09-29)),  Մոսկվայի պետական ինստիտուտի Կառավարման և քաղաքականության ֆակուլտետի դեկան, քաղաքական գիտությունների դոկտոր։


== Կենսագրություն ==
Հենրի Սարդարյանը ծնվել է 1989 սեպտեմբերի 29-ին։ 2005 թվականին ընդունվել է Ռուսաստանի արտաքին գործերի նախարարության կառավարման միջազգային ինստիտուտը։ 2008 թվականին եղել է Ռուսաստանի արտաքին գործերի նախարարության պատվիրակության անդամ Մոսկվայի ինովացիոն կոնվենցիայում։ 2009 և 2010 թվականներին եղել է Երիտասարդ առաջնորդների  միջազգային ֆորումի համակազմակերպիչ։ Ավարտել է Ռուսաստանի արտաքին գործերի նախարարության կառավարման միջազգային ինստիտուտը։ 2011 թվականի սեպտեմբերից մինչև 2012 թվականաի  մայիս հանդես է եկել «Ռուսաստանի Դաշնության սահմանադրական իրավունք» դասախոսությունների դասընթացով։ 2014 թվականի մարտի 31–ին նշանակվել է Ռուսաստանի Դաշնության Արտաքին գործերի նախարարության կառավարման միջազգային ինստիտուտի փոխտնօրեն։
2015 թվականին ստացել է քաղաքական գիտությունների թեկնածուի աստիճան՝ թեման՝ «Իտալիայի կենտրոնական կառավարության հետ տարածաշրջանային հարաբերությունների քաղաքական խնդիրները»։
2015 թվականի սեպտեմբերի 1–ից Իտալիայի  Մաչերատա քաղաքի համալսարանում եղել է հրավիրված պրոֆեսոր։ 2018 թվականից ռազմական գիտությունների ակադեմիայի ընտրված պրոֆեսոր է։
2020 թվականին Ռուսաստանի Դաշնության ներկայացուցիչ է ընտրվել ՄԱԿ-ի պետական կառավարման հանձնաժողովում, նույն թվականի հունիսի 16–ին ընտրվել է Ռուսաստանի Դաշնության Հասարակական պալատի անդամ։
Եղել է Մոսկվայի հայ երիտասարդության ասոցիացիայի ստեղծողն ու առաջին նախագահը։


== Ծանոթագրություններ ==


== Արտաքին հղումներ ==
Հենրի Սարդարյանը ՌԴ ներկայացուցիչ է ընտրվել ՄԱԿ-ի պետական կառավարման հանձնաժողովում
Сардарян Генри Тигранович
Սմարժինցի

Սմարժինցի (ուկրաիներեն՝ Смаржинці), գյուղ Ուկրաինայի Վիննիցայի մարզի Պոգրեբիշչեի շրջանում։
2001 թվականի տվյալներով Սմարժինցի գյուղում բնակվում էր 257 մարդ։ Բնակավայրը զբաղեցնում է 0,98 կմ² տարածք։ Բնակչության խտությունը կազմում էր 262245 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերխնեսագարևսկի գյուղական խորհուրդ (Բուրինսկի շրջան)

Վերխնեսագարևսկի գյուղական խորհուրդ  (ուկրաիներեն՝ Верхньосагарівська сільська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Վերխնեսագարևսկի գյուղական խորհրդում բնակվում էր 375 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(8531) Մինեոսայտո

(8531) Մինեոսայտո (անգլ.՝ Mineosaito), աստերոիդ աստերոիդների հիմնական գոտում։ Հայտնաբերվել է 1992 թվականի նոյեմբերի 16-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,627969 ա. մ., առավելագույնը մոտենում է 2,3081 ա. մ. հեռավորության վրա և հեռանում 2,9478 ա. մ.։ Արեգակի շուրջ մեկ ամբողջական պտույտ է կատարում 1556,07 երկրային օրվա ընթացքում, իր ուղեծրով շարժվելով միջինում 0,231352 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8531) Մինեոսայտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեգնիցլոզաու

Ռեգնիցլոզաու (գերմ.՝ Regnitzlosau), կոմունա Գերմանիայում՝ Բավարիա երկրամասի Հոֆ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2478 մարդ։ Զբաղեցնում է՝ 39,90 կմ² տարածք։ Պաշտոնական կոդ 09 4 75 161։


== Ծանոթագրություններ ==


== Արտաքին հղումներ ==
Պաշտոնական կայք
Բերեզնյագովկա

Բերեզնյագովկա (ռուս.՝ Березняговка), գյուղ Ռուսաստանի Լիպեցկի մարզի Ուսմանսկի շրջանի կազմում։
Բնակչությունը 2008 թվականին գրանցված տվյալներով կազմում էր 639 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեմերի

Կեմերի, բալնեոլոգիական և ցեխաբուժական առողջարան Լատվիայում, Յուրմալա առողջարանի մի մասը։ Գտնվում է Ռիգայից 44  կմ հեռավորության վրա։


== Անվանում ==
Հիմնադրվել է 1383 թվականին ծծմբային ջրերի բնական ելքի մոտ անտառապահ Ա․ Կեմերի տնամերձ հողատարածության վրա։ Մինչև 1922 թվականը պաշտոնական անվանումն էր Կեմմեռն։


== Առողջապահություն ==
Բուժիչ միջոցներն են տորֆային և նեխատիղմային ցեխը, ծծմբաջրածնային, սուլֆատա-հիդրոկարբոնատային կալցիումային ջուրը, որն օգտագործվում է լոգանքների համար, խմելու նպատակով՝ քլորիդա-սուլֆատային, նատրիում-կալցիում-մագնեզիումային ջրերը։ Բուժվում են հենաշարժական ապարատի, նյարդային և մարսողության համակարգերի, գինեկոլոգիական, մաշկի, արյունատար անոթների (էնդարտերիտ) հիվանդություններով տառապողները։


== Ծանոթագրություններ ==
Ուզկայա (գետ, թափվում է Բալթիկ ծով)

Անվան այլ կիրառումների համար տե՛ս՝ Ուզկայա (այլ կիրառումներ)Ուզկայա (ռուս.՝ Узкая), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Կուրիշի ծոցի ափին։ Գետի երկարությունը 12 կմ է, ավազանի տարածքը 23,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300000305
Հիդրոլոգիական ուսումնասիրությունների կոդը - 104300030
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուզնեցովսկ (խուտոր, Իշիմբայսկի շրջան)

Անվան այլ կիրառումների համար տե՛ս՝ Կուզնեցովսկ (այլ կիրառումներ)Կուզնեցովսկ (ռուս.՝ Кузнецовск, Кузнецовский, բաշկիրերեն՝ Кузнецов), խուտոր Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուոլտեր Կեննոն

Ուոլտեր Բրեդֆորդ Կեննոն (անգլ.՝ Walter Bradford Cannon, հոկտեմբերի 19, 1871(1871-10-19), Վիսկոնսին, ԱՄՆ - հոկտեմբերի 1, 1945(1945-10-01)[…], Ֆրանկլին, Մերիմակ շրջան, Նյու Հեմփշիր, ԱՄՆ), ամերիկացի ֆիզիոլոգ, բժշկագիտության դոկտոր։ 
Ավարտել է Հարվարդի համալսարանը։ Ստամոքս-աղիքային համակարգի շարժական ֆունկցիան ուսումնասիրելիս առաջինն է կիրառել ռենտգենյան մեթոդը։ Գիտական աշխատանքները վերաբերում են ֆունկցիաների նյարդա-հումորալ կարգավորմանը, սիմպաթիկ նյարդային համակարգի և հորմոնների դերին հույզերի ձևավորման և օրգանիզմի ներքին միջավայրի կայունության պահպանման գործում, որը անվանվել է հոմեոստազ։ 


== Ծանոթագրություններ ==
Մոհամեդ Աբդուլլահի Մոհամեդ

Մոհամեդ Աբդուլլահի "Ֆարմաջո" Մոհամեդ (արաբ․՝ محمد عبد الله محمد‎‎; մարտի 11, 1962(1962-03-11), Մոգադիշո, Somali Republic), սոմալացի դիվանագետ, պրոֆեսոր և քաղաքական գործիչ։ 2017 թվականի փետրվարի 8-ին ընտրվել է Սոմալիի նախագահ։ 2010 թվականի նոյեմբերից մինչև 2011 թվականի հունիս եղել է երկրի վարչապետ։ Ղեկավարել է Տայո քաղաքական կուսակցությունը։ Նա դարձել է երկրի նախագահ՝ հավաքելով 328 ձայնից 184-ը։
Մոհամեդը ծնվել է Մոգադիշոյում։ Նրա ծնողները եղել են Մարեհան հայտնի ընտանիքից։ Նախնական կրթությունը ստացել է երկրի հարավ- արևմուտքում։ Նրա մականունը "Ֆարմաջո" է։ Նրա ծնողները եղել են երկրի առաջին քաղաքական կուսակցության՝ Սոմալիի երիտասարդական լիգայի ակտիվիստներ։ Հայրը աշխատել է երկրի տրանսպորտի նախարարությունում՝ որպես քաղծառայող։ 1989- 1993 թվականներին սովորել է Բուֆալոյի Նյու Յորք նահանգի համալսարանի պատմության բաժնում։ Նույն համալսարանում 2009 թվականին ստացել է մագիստրոսի կոչում՝ «քաղաքագիտություն» մասնագիտացմամբ։
Ունի և Սոմալիի և Ամերիկայի Միացյալ Նահանգների քաղաքացիություն։


== Ծանոթագրություններ ==


== Արտաքին հղումներ ==
Ձնծաղիկներ (նկար)

Ձնծաղիկներ, անգլիացի նկարիչ-պրեռաֆայելիտ Դանթե Գաբրիել Ռոսսետտիի նկարը՝ ստեղծված 1873 թվականին։ Ներկայումս գտնվում է Էնդրու Լլոյդ Ուեբեր հավաքածուում։


== Պատմություն ==
Նկարի համար բնորդուհի է դարձել Ջեյն Մորիսը։ Նկարն ստեղծվել է Ռոսսետիի «Պրոզերպինա» հայտնի կտավներից մեկի ստեղծման երկրորդ փորձի արդյունքում։ «Պրոզերպինա» նկարի գաղափարը ծնվել է 1871 թվականին, դրանից հետո նկարիչը փորձել է նկարել այդ կտավը 8 անգամ․ հաճախ գոհ չի եղել արդյունքից և կտրել է կտավը՝ թողնելով միայն բնորդուհու գլուխն ու ձեռքերը, այդպես է եղել նաև  «Ձնծաղիկներ»-ի հետ։ Պատվիրատուն՝ հավաքորդ Ֆրեդերիկ Լեյլանդը այն մի քանի անգամ հետ է վերադարձրել, իսկ մեկ անգամ նկարը վնասվել է տեղափոխելուց։
Նկարը գնել է Ռոսսետտիի գործակալը Չարլզ Հաուելը, որը մի քանի տարի իր մոտ պահելուց հետո վաճառել է այն։


== Նկարագրություն ==
Նկարի հերոսուհին ձեռքում բռնել է մի քանի ձնծաղիկ, իսկ մազերի մեջ գնարբուկի դեղին ծաղիկներ են։ Գարնանային ծաղիկների առկայությունը ենթադրում է, որ նկարում պատկերված է Պրոզերպինան՝ մինչև ստորգետնյա թագավորություն ընկնելը՝ ի տարբերություն ավելի հայտնի վերջնական նկարի, որտեղ աստվածուհին գտնվում է Հադեսի թագավորությունում։


== Ծանոթագրություններ ==